als_Latn dik_Latn sag_Latn
PDIU synon 4 deputetë në qarkun Elbasan dhe minimalisht 10 të tillë në shkallë vendi. Objektivi u bë i ditur gjatë një takimi me strukturat e kësaj force politike në Elbasan.
Në fjalën e marrë me këtë rast deputeti Aqif Rakipi u shpreh se PDIU dëshmoi në këto vite se nuk i ka zhgënjyer kurrë njerëzit. Sepse falë mbështetjes së qytetarëve e kthyen atë në një forcë politike kryesore dhe më patriotike, transmeton infoelbasani.al.
Më tej Rakipi u shpreh se deri më tani PDIU ka luftuar për cështjen çame. Një gjë të tillë do t përforcojë më shumë me dyfishimin e mandateve në zgjedhjet që vijnë.PDIU, tha Rakipi, do luftojë që të kthejë shpresën. Që njerëzit të qëndrojnë në Shqipëri e të mos braktisin vendin.
Sipas tij. PDIU do fitojë të paktën 10 deputetë në të gjithë Shqipërinë. Ai argumentoi se tre bashkitë që iu dhanë nga koalicioni me PS,në Peqini, Rrogozhina dhe Konispoli u fituan. Një gjë e tillë u manifestua edhe në Dibër.
Kryetari i PDIU, Shpëtim Idrizi, u ndal në situatën politike dhe gjendjen e krijuar në vend. Ai nënvizoi se sistemi politik po lëngon dhe ndodhet në ditët më të zeza sepse pas ndryshimeve kushtetuese korrik u mendua se u zgjidh nyja gordiane. Por fatkeqësisht, sipas tij, kemi sistem të kalbur, politikë që vazhdimisht na sjell kriza, ku fuqia kriminale po rritet me progresion gjeometrik, sistemi drejtësisë është i korruptuar.
Idrizi tha se shqiptarët nuk duhet ta lënë më vendin. Nga Elbasani ai u është adresuar gjithë partive për një pakt kombëtar dhe për reformën në drejtësi dhe reformat në tërësi. Për këtë gjithë partitë duhet të mblidhen dhe ta institucionalizojnë këtë pakt.
als_Latn als_Latn als_Latn als_Latn als_Latn als_Latn